CELEX: 62012TN0135
Language: et
Date: 2012-03-02 00:00:00
Title: Kohtuasi T-135/12: 2. märtsil 2012 esitatud hagi — Prantsusmaa versus komisjon

16.6.2012   
            
            
               ET
            
            
               Euroopa Liidu Teataja
            
            
               C 174/24
            
         2. märtsil 2012 esitatud hagi — Prantsusmaa versus komisjon
   (Kohtuasi T-135/12)
   2012/C 174/41
   Kohtumenetluse keel: prantsuse
   
      Pooled
   
   
      Hageja: Prantsuse Vabariik (esindajad: E. Belliard, G. de Bergues, J. Gstalter ja J. Rossi)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada vaidlustatud otsus täies ulatuses;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Oma hagis taotleb hageja, et tühistataks komisjoni 20. detsembri 2011. aasta otsus C(2011) 9403 lõplik, millega teatavatel tingimustel tunnistatakse siseturuga kokkusobivaks abi, mida Prantsuse Vabariik rakendas France Télécomi kasuks ning mis puudutab France Télécomiga seotud riigiteenistujate pensionide rahastamisviisi reformi (riigiabi nr C 25/2008 (ex NN 23/2008)).
   Hagi põhjendamiseks esitab hageja kolm väidet.
   
               1.
            
            
               Esimeses väites, mis jaguneb kaheks osaks, leitakse, et rikutud on ELTL artikli 107 lõiget 1, kuna komisjon asus seisukohale, et France Télécomiga seotud riigiteenistujate pensionide rahastamisviisi reform kujutab endast riigiabi. Hageja väidab, et:
               
                           —
                        
                        
                           komisjon leidis vääralt, et France Télécomi poolt riigile makstava vastutasu vähendamine ei vabasta France Télécomi struktuurilisest halvemusest, mille 1990. aasta seaduse jõustumine sellele ettevõtjale kaasa tõi, ning et vaidlusalune meede annab sellele ettevõtjale eelise;
                        
                     
                           —
                        
                        
                           teiseks leidvat komisjon vääralt, France Télécom sai eelise alates aastast 1996, olenemata selle ettevõtja makstavast erakorralisest kindlasummalisest sissemaksest.
                        
                     
         
               2.
            
            
               Teise võimalusena esitatud teine väide tuleneb ELTL artikli 107 lõike 3 punkti c rikkumisest, mis seisneb selles, et komisjon sidus vaidlusaluse meetme siseturuga kokkusobivuse vaidlusaluse otsuse artiklis 2 sisalduva tingimuse täitmisega. Kõnealune teine väide jaguneb kaheks osaks.
               
                           —
                        
                        
                           Esimeses osas väidab hageja, et komisjon rikkus ELTL artikli 107 lõike 3 punkti c, leides et praegusel juhul ei ole saavutatud konkurentsitingimustest lähtuvat osalusmäära, kuivõrd ta ei võtnud France Télécomi poolt pärast 1996. aasta seaduse jõustumist makstud vastutasu puhul arvesse ühistest riskidest erinevaid riske.
                        
                     
                           —
                        
                        
                           Teises osas väidab hageja teise võimalusena, et komisjon rikkus ELTL artikli 107 lõike 3 punkti c, kuna ta keeldus hindamast seda, kas konkurentsitingimustest lähtuv osalusmäär on France Télécomi tehtava erakorralise kindlasummalise sissemaksega võrreldes ebapiisav ning kuna ta järeldas, et seda ettevõtjat ei panda kuni 2043. aastani konkurentidega täielikult võrdsesse olukorda.
                        
                     
         
               3.
            
            
               Kolmanda väite kohaselt on tehtud ilmne hindamisviga, kuna komisjon ei nõustunud sellega, et erakorralise kindlasummalise sissemakse ajakohastamise määraks peaks olema 7 %.